Χερίσια μακαρόνια με ξερή μυζήθρα και βούτυρο (μικρασιατική συνταγή)
Τα χερίσια μακαρόνια με λιωμένο βούτυρο και ξερή μυζήθρα είναι μια παραδοσιακή μικρασιάτικη συνταγή.
500 γρ. τσαγιού αλεύρι για όλες τις χρήσεις, 2 κουτ. σούπας ελαιόλαδο, 1/2 κουτ. γλυκού αλάτι, περίπου 300 ml νερό χλιαρό, 1 ½ φλιτζ. τσαγιού λάδι ή βούτυρο λιωμένο, 1/2 φλιτζ. τσαγιού τριμμένη ξερή μυζήθρα
Για τα χερίσια μακαρόνια από το Σεκί ξεκινάμε και σε ένα βαθύ μπολ ή στον κάδο του μίξερ ανακατεύουμε το αλεύρι, το λάδι και λίγο αλάτι. Προσθέτουμε σταδιακά το νερό, ζυμώνοντας για αρκετή ώρα (περίπου 10 λεπτά), μέχρι να αποκτήσουμε μια ενιαία εύπλαστη και κάπως σκληρή ζύμη.Πλάθουμε σε μπάλα, καλύπτουμε με μεμβράνη και αφήνουμε στην άκρη τη ζύμη για περίπου 1 ώρα, να ξεκουραστείΑπλώνουμε μια λαδόκολλα σε λεία επιφάνεια και την πασπαλίζουμε με λίγο αλεύρι.Κόβουμε μικρά κομμάτια από τη ζύμη, περίπου στο μέγεθος μια μέτριας ελιάς, και τα αφήνουμε πάνω στη λαδόκολλαΤα πασπαλίζουμε με λίγο αλεύρι για να μην κολλάνε.Κάθε ένα κομματάκι ζύμης το διπλώνουμε γύρω από το σπάρτο ή το καλαμάκι και τρίβουμε γρήγορα τις δυο μας παλάμες γύρω από τη ζύμη, έτσι ώστε να μακρύνει και να πάρει το χαρακτηριστικό σχήμα. Αφαιρούμε το καλαμάκι και έτσι το μακαρόνι μένει με την τρύπα στη μέση.Τα απλώνουμε πάνω στην αλευρωμένη λαδόκολλα και αν θέλουμε τα βράζουμε αμέσως. Αν όχι, τα αφήνουμε να στεγνώσσουν για μία ημέρα, τα βάζουμε σε καλά κλεισμένο μπολ στο ψυγείο και τα χρησιμοποιούμε όποτε θέλουμε.Σε μια κατσαρόλα με άφθονο αλατισμένο νερό που κοχλάζει, βράζουμε τα ζυμαρικά για περίπου 15 λεπτά, μέχρι να μαλακώσουν και να ανέβουν στην επιφάνεια.Τα στραγγίζουμε και τα τακτοποιούμε σε πιατέλα. Ζεσταίνουμε σε τηγανάκι το λάδι ή το βούτυρο σε δυνατή φωτιά μέχρι να κάψει, ρίχνουμε το τυρί και ανακατεύουμε για 1-2 λεπτά, μέχρι να ροδίσει.Όπως είναι καυτό, περιχύνουμε τα μακαρόνια, ανακατεύουμε ελαφρώς και σερβίρουμε αν θέλουμε με λίγο επιπλέον τυρί.
Αλεύρι (ζύμες),Τυρί